
ช่วงนี้อากาศดีเหมาะแก่การจิ้มจุ่มหรือชาบูเป็นอย่างยิ่ง วันๆจึงไม่คิดอะไรสรรหาแต่การกิน ร้านชาบูน้องใหม่ร้านไหนดี จนมาเจอร้านนี้ที่ตามมาจากเฟสบุ๊คของเพื่อนร้านนี้บอกเลยเป็นร้านน้องใหม่ เลยขอไปลองสักหน่อย
ตั้งอยู่- ที่ถนนคันคลองชลประทานก่อนถึงประเสริฐแลนด์ เลยปั้มบางจากไปประมาณ 300-500 เมตร ตั้งอยู่ปากซอยหัวมุมที่อยู่ตรงสะพานตัดข้ามคันคลอง ร้านอยู่ซ้ายมือ เป็นทรง modern ตกแต่งไม้ประกอบกับปูนเปลือย ที่จอดรถสามารถจอดหน้าร้านและด้านข้างได้ประมาณ 3 -4 คัน
บรรยากาศ – ร้านเป็นแนวเปิดโล่ง นั่งสบาย ตกแต่งไม่มากแต่ดูดี เก้าอี้ไม่เรียงรายประมาณ 4-5 ชุด ช่วงกลางวันเปิดบริการเป็นร้านกาแฟ เย็นๆ มีบริการชาบู อู้หูสุดขั้วเลย
เมนู- วันนี้ตั้งใจมาลองชาบู จึงขอนำเสนอเฉพาะรสชาติชาบูก่อนนะคะ ส่วนกาแฟไว้ครั้งหน้ามาลองจะแจ้งให้ทราบ
ชาบู BEEF Chuck and Chuck Eye เสริฟพร้อมผักสดปลอดสารพิษ 
เซทสุกี้เนื้อ ราคา399 สำหรับ2ท่าน
เซทสุกี้หมู ราคา359 สำหรับ2ท่าน
ที่ติดใจคือร้านนี้เสริฟไข่ไก่เปลือกขาวในเซทสุกี้น้ำดำ มาให้ทานสดๆแบบ authentic Japanese sukiyaki กันเลย วิธีทานคือนำเนื้อหรือหมูไปแกว่งๆ น้ำชาบูเอาแบบที่ชอบ ขึ้นมาลงไป จุ่มไข่สด แล้วทานจะได้รู้ถึงรสชาติที่หวานฟินละมุนจริงๆบอกเลยไม่ต้องกลัวคาว คนไม่ทานไข่สดจะทานได้ก็คราวนี้
เรื่องของรสชาติ ความเห็นส่วนตัวชอบ ที่เขาใช้ของคุณภาพ รสชาติอร่อย ถ้ากลัวเค็มไปเขาเพิ่มน้ำให้ด้วย
น้ำจิ้ม รสจะพอดี ไม่จัดจ้านเกินไป ก็ทานแบบญี่ปุ่นก็ต้องงี้ ชิมความหวานจากเนื้อจากผัก จากซุปไป
บริการ เอาใจใส่ดูแลลูกค้าดี ไว้จะไปอีกนะคะ ถึงราคาเมื่อเทียบกับร้านอื่นๆ จะแอบแรงไปนิสเมื่อเทียบกับปริมาณ แต่เรื่องของคุณภาพก็ต้องยอม